Vit geva tilboð til viðskiftafólk okkara uppá bólkavenjingar, sum bæði venda sær til arbeiðspláss, ítróttarfeløg og onnur, ið hava brúk fyri serkønari hjálp. Meira um hetta undir bólkavenjing. les meira her 23. septembur 2013 Sarita V. Vesturtún hevur seinastu dagarnar verið á sínum fyrsta McKenzie-skeiðið, og er sostatt longu komin í gongd við grundútbúgvingina í Mechanical Diagnosis and Therapy. Um alt gongur eftir ætlan hjá Saritu kann hon takað Credential eksamiuna um uml. 2 ár. So hetta er í samsvar við politikkin hjá Havnar Fysioterapi, um at allir fysioterapeutar á klinikkini skulu sum minimum hava útbúgvingina Cert. MDT og annars sum heild javnan ganga til viðkomandi skeiðir og útbúgvingar. Umframt Saritu, sum nú er í gongd við eftirútbúgvingina, hava Hjørleif Niclasen, Beinta B. Laursen og Brian Fossabrúgv tikið Cert. MDT eksaminuna. Harafturat hevur Klæmint Isaksen, sum tann einasti í Føroym, tikið endaligu útbúgvingina Diploma in Mechanical Diagnosis and Therapy. 2. septembur 2013 Opið hús! Sunnudagin 8. septembur er Altjóða Fysioterapi dagur. Í tí sambandi hava vit opið hús millum kl. 14.00-16.00. Verið vælkomin inn á gólvi hjá okkum fyri at hoyra hvat vit kunnu bjóða innan kanningar, viðgerðir, venjingar v. m. Um áhugi er fyri tí, kannst tú royna onkrar av okkara testum. Vit bjóða kaffi, te, vatn og frukt. 27. mai 2013 Sarita V. Vesturtún byrjar á Havnar Fysioterapi Ein av teimum pesónunum, sum hevur havt allarstórstan týdning fyri at vit í dag kunnu kannað og viðgerða fólk við muskoloskeletalum (beinagrind, vøddar v. m.) trupuleikum á ein vældokumenteraðan og effektivan hátt, er deyður. Robin Anthony McKenzie andaðist 13. mai 2013 í heimið sínum í New Zealandi, 82 ára gamal, eftir at hava verið sjúkur av krabbameini í longri tíð. Robin Anthony McKenzie, O. B. E., F. C. S. P., F. N. Z. S. P. (HON), DIP. MT, var ein av teimum heilt stóru visionerunum innan muskoloskeletala umráði, og er sera nógv virdur millum fakfólk og sjúklingum. Hann gjørdist eisini heiðurslimur innan fakliga umráði í fleiri londum, og í 1990 fekk hann heiðurin Officer of the Most Excellent British Empire. Frá seinast í fimtiárunum útviklaði og menti hann ein kanningar- og viðgerðarhátt, sum í dag er tann best dokumenteraði hátturin at kannað og viðgerða flestu muskoloskeletalar trupuleikar uppá. Systemið verður vanliga kallað McKenzie-metodan ella Mechanical Diagnosis and Therapy, og klassifikatiónssystemið verður meira og meira býtt av læknum, kiripraktorum og fysioterapeutum, sum nema sær hesa serútbúgving. Bert fakpersónar við heitunum Cert. MDT ella Dip. MDT kunnu veruliga nýta hetta klassifikatiónssystemið. Fakpersónar við heitinum Dip. MDT hava hægstu útbúgving inna hetta umráðið. Vegna broyttar umstøður á Vága Fysioterapi og øktum virksemi á Havnar Fysioterapi, hava vit valt at samlað alt okkara virksemi á Havnar Fysioterapi. Sostatt stongir Vága Fysioterapi mikudagin 27. februar 2013. Fólk í Vágum, ið hava brúk fyri fysioterapi, eru sjálvandi vælkomin at fáa kanningar og viðgerðir gjørdar hjá okkum á Havnar Fysioterapi, tlf. 312131. Vit vilja nýta høvi at takka øllum fyri gott samstarv øll árini vit hava havt klinikkina og vóna at samstarvið kann halda fram á Havnar Fysioterapi. 5. novembur 2012 Mynd: Dr. Nadine Foster Í døgunum 5. til 7. oktobur 2012 var Klæmint Isaksen Dip. MDT á altjóða ráðstevnuni hjá McKenzie Institute International, sum var hildin í Austin Texas í USA. Hettar var sera áhugavert, og ikki minnst vísti, at Mechanical Diagnosis and Therapy er heilt í front tá tað kemur til dokumentatión av muskuloskeletalum kanningum og viðgerðum.